Der var rigeligt med sand læsset på en trailer, da den tirsdag eftermiddag kørte nordpå ned i Limfjordstunnelen. Desværre for føren af bilen, gav trailerens ene hjul op nede i tunnelen. Det bremsede midlertidigt for det ene spor. Hjemme på politistationen kunne politiet på overvågningskameraer få et nærmere kig på traileren, og her tog de en vurderingen om, at de vidst hellere måtte sætte traileren på vægten. - Vi havde mistanke om, at der var overlæs. Derfor sendte vi en færdselspatrulje, fortæller Per Jørgensen, vagtchef, Nordjyllands Politi. Og rigtig nok. Det var der. Føreren af bilen fik derfor en bøde for overlæs. - Det var nok i virkeligheden årsag til, at hjulet faldt af. Det kan godt gå hen og blive en dyr fornøjelse for bilisten, siger vagtchefen. Alle spor er farbare igen

Opsummering:
Med traileren lidt for godt læsset gik det tirsdag eftermiddag galt for en bilist. Traileren tabte hjulet i Limfjordstunnelen.